
Prema članku 86. stavak 1. Zakona o proračunu (NN 144/21)  „Proračunski korisnik dužan je upravljačkom tijelu, u skladu s aktima kojima je uređen rad proračunskog korisnika, dostaviti na usvajanje prijedlog polugodišnjeg izvještaja o izvršenju financijskog plana za proteklo razdoblje do 31. srpnja tekuće proračunske godine“.
Prijedlog polugodišnjeg izvještaja o izvršenju Dječjeg vrtića Škrinjica za razdoblje od 01.01. do 30.06.2026. godine iskazuje realizaciju Financijskog plana za razdoblje od 01.01. do 30.06.2026. godine u skladu sa sadržajem Financijskog plana, propisanog Zakonom o proračunu (NN 144/21) i Pravilnikom o polugodišnjem i godišnjem izvještaju o izvršenju proračuna i financijskog plana (NN 85/23).
Financijski plan Dječjeg vrtića Škrinjica za 2026. godinu donesen je na 19. sjednici Upravnog vijeća Dječjeg vrtića Škrinjica  dana 10. studenoga 2025.  godine te je od strane Općinskog vijeća Općine Vidovec prihvaćen na 5. sjednici održanoj dana 21. studenog 2025. godine.

Polugodišnji izvještaj o izvršenju financijskog plana proračunskog korisnika sadrži opći dio, posebni dio, obrazloženje i posebne izvještaje.
Opći dio polugodišnjeg izvještaja o izvršenju financijskog plana sadrži:
· Sažetak Računa prihoda i rashoda i Računa financiranja
· Račun prihoda i rashoda 
· Račun financiranja
Posebni dio polugodišnjeg izvještaja o izvršenju financijskog plana sadrži:
· Izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.
Obrazloženje se sastoji od:
· Obrazloženja općeg dijela izvještaja o izvršenju
Posebni izvještaji:
· izvještaj o zaduživanju na domaćem i stranom tržištu novca i kapitala
· izvještaj o danim jamstvima i plaćanjima po protestiranim jamstvima









I. OBRAZLOŽENJE OPĆEG DIJELA IZVJEŠTAJA  O IZVRŠENJU FINANCIJSKOG PLANA DJEČJEG VRTIĆA ŠKRINJICA


Dječji vrtić Škrinjica ima status javne ustanove koja djelatnost predškolskog odgoja i obrazovanja te skrbi o djeci rane i predškolske dobi obavlja kao javnu službu. Dječji vrtić ostvaruje programe predškolskog odgoja i obrazovanja te skrbi o djeci rane i predškolske dobi, kao dio sustava odgoja i obrazovanja te skrbi o djeci. Predškolski odgoj obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u Dječjim vrtićima. 
Dječji vrtić osnovan je temeljem Odluke o osnivanju predškolske ustanove (Klasa :601- 01/99-01/03, Urbroj: 2186-10-99-04) od 02.11.1999. godine od strane Općinskog vijeća Općine Vidovec.
Dječji vrtić ima svojstvo pravne osobe, a upisan je u sudski registar ustanova kod Trgovačkog suda u Varaždinu pod matičnim brojem subjekta upisa broj MBS 070055250, OIB: 24880230716. 
Osnivač i vlasnik Dječjeg vrtića je Općina Vidovec.  
Sjedište Dječjeg vrtića je Vidovec, Ulica Vladimira Nazora 11. 

Dječji vrtić svojim programom realizira zadatke s ciljem stalnog podizanja kvalitete rada na poticanju razvoja, odgoja, obrazovanja, njege zdravstvene zaštite, prehrane i socijalne skrbi djece u dobi od navršenih godinu dana do polaska u školu. Cjelokupni rad se odvija usklađen s razvojnim mogućnostima i potrebama djece.

Opći dio Polugodišnjeg izvještaja o izvršenju financijskog plana za 2026. godinu daje pregled ostvarenih prihoda i primitaka te izvršenih rashoda i izdataka Dječjeg vrtića u razdoblju od 01. siječnja do 30. lipnja 2026. godine, uz usporedbu s ostvarenjem u istom razdoblju prethodne godine te s tekućim planom za 2026. godinu. Podaci iskazani u općem dijelu omogućuju praćenje financijskog poslovanja Dječjeg vrtića, procjenu uspješnosti izvršenja financijskog plana te uvid u odnos između planiranih i ostvarenih veličina.


1. PRIHODI POSLOVANJA (6)
	U razdoblju od 01.01.– 30.06.2026. godine, Dječji vrtić Škrinjica ostvario je prihode poslovanja u iznosu od 546.219,93 eura i to kako slijedi:
	-  Ostali nespomenuti prihodi – 131.353,97 eura, ostvareni su 35,90 % u odnosu na planirano. Odnose se na prihode od sufinanciranja cijene usluge, participacije i slično roditelja/skrbnika korisnika Dječjeg vrtića i drugih općina i gradova. Prihodi se ostvaruju temeljem naplate izdanih uplatnica (za roditelje/skrbnike) te temeljem naplate sufinanciranja cijene usluge iz proračuna drugih općina/gradova. U odnosu na navedeno razdoblje prethodne godine vidljivo je povećanje zbog povećanja ekonomske cijene.
- Tekuće donacije – 240,00 eura, ostvarene su 8 % u odnosu na planirano
	- Prihodi iz nadležnog proračuna za financiranje rashoda poslovanja – 414.618,46 eura, ostvareni su u 50,76 % u odnosu na planirano. Odnose se na prihode iz nadležnog proračuna Općine Vidovec. Vidljivo je povećanje prihoda iz nadležnog proračuna  u odnosu na navedeno razdoblje prethodne godine zbog povećanja ekonomske cijene vrtića.

             - Ostali prihodi – 7,50 eura, ostvareni su 5% u odnosu na planirano.

2. RASHODI POSLOVANJA (3)
	U razdoblju od 01.01. – 30.06.2026. godine Dječji vrtić Škrinjica ostvario je ukupne rashode poslovanja u iznosu od 528.345,39 eura;  ostvareni su 44,75 % u odnosu na planirano.
	- Rashodi za zaposlene – 445.731,47 ostvareni su 44,56 % u odnosu na planirano, sastoje se od:
                     - plaće (bruto) – 359.339,88 eura
                     - ostali rashodi za zaposlene (uskrsnica, naknada za topli obrok) - 29.750,00 eura
                     - doprinosi na plaću u iznosu od 56.641,59 eura
U odnosu na promatrano razdoblje prethodne godine vidljivo je povećanje svih rashoda za zaposlene zbog usklađenja osnovice sa zakonskom.
	- Materijalni rashodi – 82.438,95  eura ostvareni su 45,74 % u odnosu na planirano, sastoje se od:
-  naknade troškova zaposlenima u iznosu od 18.225,24 eura ostvareni su 54,49 % u odnosu na planirano (sastoje se od: službena putovanja, naknade za prijevoz, stručno usavršavanje zaposlenika te ostale naknade troškova zaposlenima)
- rashoda za materijal i energiju u iznosu od 49.127,82 eura, ostvareni su 42,90 % u odnosu na planirano (sastoje se od: uredski materijal i ostali materijalni rashodi, materijal i sirovine, energija, materijal i dijelovi za tekuće i investicijsko održavanje, sitni inventar te službena, radna i zaštitna odjeća i obuća)
 - rashoda za usluge u iznosu od 12.143,80 eura ostvareni su 47,97 % u odnosu na planirano (sastoje se od: usluga telefona, pošte i prijevoza, usluge tekućeg i investicijskog održavanja, usluge promidžbe i informiranja, komunalne usluge, zdravstvene i veterinarske usluge,  intelektualne i osobne usluge, računalne usluge i ostale usluge)
- ostalih nespomenutih rashoda poslovanja u iznosu od 2.942,09 eura ostvareni su 42,50 % u odnosu na planirano (sastoje se od: naknade za rad predstavničkih i izvršnih tijela, povjerenstva i slično, premija osiguranja, reprezentacije, pristojbe i naknade te ostalih nespomenutih rashoda poslovanja)
	- Financijski rashodi – 174,97 ostvareni su 49,99% u odnosu na planirano, a odnose se na zatezne kamate. Vidljivo je da u odnosu na prethodnu godinu nema rashoda za bankarske usluge i usluge platnog prometa zbog zatvaranja žiro računa (uvođenje lokalne riznice)
3. RASHODI ZA NABAVU NEFINANCIJSKE IMOVINE (4)
U razdoblju od 01.01. do 30.06.2026. godine Dječji vrtić Škrinjica uložio je u računalne programe 1.045,14 eura odnosno 20,90% u odnosu na planirano.

OBRAZLOŽENJE MANJKA
Ukupni prihodi i primici  iznose 546.219,93 eura, dok ukupni rashodi i izdaci iznose 529.390,533 eura. Razlika između ukupnih prihoda i primitaka te rashoda i izdataka daje višak u iznosu od 16.829,40. Na dan 30.06.2026. godine s uključenim manjkom iz prethodnih godina u iznosu od 90.752,69 eura ukupni manjak iznosi 73.923,29 eura

U svrhu uspješnog poslovanja, nastavit će se s daljnjim poduzimanjem svih mjera za pravodobno prikupljanje i ostvarenje prihoda, uz maksimalno poštivanje načela ekonomičnosti i učinkovitosti prilikom trošenja proračunskih sredstava, a kako bi ostvareni prihodi bili dostatni za pokriće dijela prenesenog manjka te rashoda i izdataka u skladu s definiranom dinamikom.

STANJE NOVAČNIH SREDSTAVA PRORAČUNSKOG KORISNIKA 
S obzirom na odluku Općinskog vijeća Općine Vidovec o uvođenju riznice Općine Vidovec, žiro račun Dječjeg vrtića Škrinjica je zatvoren s danom 31.12.2025. godine. Iz tog razloga na dan 30.06.2026. godine stanje na računu Dječjeg vrtića Škrinjica i u blagajni iznosi 0,00 eura.
Na dan 30.06.2026. godine Potraživanja za prihode proračunskih korisnika uplaćene u proračun (konto 16721) iznosi 29.843,87 eura


II. OBRAZLOŽENJE POSEBNOG DIJELA IZVJEŠTAJA  O IZVRŠENJU FINANCIJSKOG PLANA DJEČJEG VRTIĆA ŠKRINJICA

U Dječjem vrtiću Škrinjica u 2026. godini nastavili su se provoditi kraći programi: kraći program engleskog jezika i kraći kineziološki program u sklopu kojeg se provodio program šaha. Navedeni programi provode se tokom 8 mjeseci odnosno od mjeseca listopada do mjeseca svibnja. Tokom cijele godine počevši od 01. rujna 2025. u Dječjem vrtiću Škrinjica provodi se integrirani katolički program u odgojno obrazovnoj skupini Leptirići.

Dječji vrtić Škrinjica svojim programima  realizira zadatke s ciljem stalnog podizanja kvalitete rada djece predškolske dobi. Cjelokupni rad se odvija usklađen s razvojnim mogućnostima i potrebama djece. Najvažniji i najrelevantniji pokazatelj uspješnosti realizacije ciljeva je interes djece za kraće programe.


III. POSEBNI IZVJEŠTAJI
Izvještaj o zaduživanju na domaćem i stranom tržištu novca i kapitala
· Dječji vrtić nije imao potrebe za zaduživanjem na domaćem i stranom tržištu novca i kapitala. Ovaj izvještaj je sastavni dio Polugodišnjeg izvještaja o izvršenju Financijskog plana Dječjeg vrtića Škrinjica za razdoblje od 01.01. do 30.06.2026, godine.
Izvještaj o danim jamstvima i plaćanjima po protestiranim jamstvima
· Dječji vrtić nije imao danih jamstva i plaćanja po protestiranim jamstvima. Ovaj izvještaj je sastavni dio Polugodišnjeg izvještaja o izvršenju Financijskog plana Dječjeg vrtića Škrinjica za razdoblje od 01.01. do 30.06.2026. godine.

Prijedlog polugodišnjeg izvještaja o izvršenju financijskog plana Dječjeg vrtića Škrinjica za razdoblje 01.01.2026. do 30.06.2026. godine upućuje se na usvajanje Upravnom vijeću Dječjeg vrtića Škrinjica, a ako nadležni proračun na njega nema primjedbi, usvojeni prijedlog smatra se konačnim.

U Vidovcu, 29. srpnja 2026. godine


